Συνημμένο 199.
ΚΡΙΤΗΡΙΟ ΑΡΜΟΝΙΚΟΤΗΤΑΣ ΑΠΛΟΥ ΕΓΓΕΓΡΑΜΜΕΝΟΥ ΔΕΚΑΠΛΕΥΡΟΥ. 

11(99). Κάθε εγγεγραμμένο σε κύκλο κυρτό Δεκάπλευρο, είναι Αρμονικό, αν και μόνο αν, έχει συντρέχουσες διαγώνιες και πέντε από τα δέκα τετράπλευρά του είναι αρμονικά, εκείνα που από τα πέντε τετράπλευρα αυτά, ανά δύο λαμβανόμενα, δεν έχουν κοινή διαγώνιο. 

Απόδειξη (Σχήμα 79). 
α). Ευθύ.

Έστω το εγγεγραμμένο σε κύκλο (ο) κυρτό δεκάπλευρο ΑΒΓΔΕΖΗΘΙΚ το

Ó÷Þìá 79.

Σχήμα 79.


                                                    -2-
οποίο έχει: ΑΖ∩ΒΗ∩ΓΘ∩ΔΙ∩ΕΚ≡Λ                                                                        (1).

και πέντε, από τα δέκα τετράπλευρά του είναι αρμονικά, εκείνα που κανένα ζεύγος από τα πέντε τετράπλευρα αυτά έχει κοινή διαγώνιο με ένα άλλο από αυτά τα πέντε τετράπλευρα.

Διακρίνουμε τις παρακάτω περιπτώσεις: 
1/. Κατά την πρώτη περίπτωση πέντε αρμονικά διαδοχικά τετράπλευρα του δεκάπλευρου είναι αρμονικά, όπως πχ έχει αρμονικά τα: 
ΑΒΓΗ, ΒΓΔΘ, ΓΔΕΙ, ΔΕΖΚ, ΕΖΗΑ.                                                                        (2).

Στην περίπτωση αυτή, επειδή πχ στο εγγεγραμμένο εξάπλευο ΑΒΓΖΗΘ είναι ΑΖ∩ΒΗ∩ΓΘ≡Λ και έχει αρμονικό το τετράπλευρό του ΑΒΓΗ, σύμφωνα με την Πρόταση 2α(48) (συνημμένο μου 60), αρμονικό θα είναι και το τετράπλευρο ΖΗΘΒ. 

Συνεχίζουμε με το εγγεγραμμένο εξάπλευρο ΒΓΔΗΘΙ, του οποίου το τετράπλευρο ΒΓΔΘ είναι αρμονικό και βρίσκουμε, όπως ακριβώς παραπάνω, ότι και το τετράπλευρό του ΗΘΙΓ είναι αρμονικό. 
Ακόμη, αν συνεχίσουμε, όπως ακριβώς παραπάνω, βρίσκουμε ότι και τα τετράπλευρα: ΘΙΚΔ, ΙΚΑΕ, ΚΑΒΖ, είναι αρμονικά.
Έτσι, από τα παραπάνω βλέπουμε ότι και η παρακάτω πεντάδα τετραπλεύρων έχει τα τετράπλευρά της αρμονικά:

ΖΗΒΔ, ΗΘΙΓ, ΘΙΚΔ, ΙΚΑΕ, ΚΑΒΖ.                                                                           (3).
Άρα, αφού το δεκάπλευρο ΑΒΓΔΕΖΗΘΙΚ έχει και τα δέκα τετράπλευρά των (2) και (3) αρμονικά, σύμφωνα με τον σχετικό ορισμό (συνημμένο μου 192), θα είναι αρμονικό. 
2/. Κατά την δεύτερη περίπτωση τα πέντε αρμονικά τετράπλευρά του έχουν διατάξει, ένα παρά ένα, οπότε τότε έχουμε τις δύο παρακάτω πεντάδες τετράπλευρων, που τουλάχιστον η μία αποτελείται από αρμονικά τετράπλευρα: 
ΑΒΓΗ, ΓΔΕΙ, ΕΖΗΑ, ΗΘΙΓ, ΙΚΑΕ,                                                                           (4).

ΒΓΔΘ, ΔΕΖΚ, ΖΗΘΒ, ΘΙΚΔ, ΚΑΒΖ.                                                                       (5).
Εδώ, αν ληφθούν ως αρμονικά τα τετράπλευρα πχ της (4) και εργασθούμε όπως ακριβώς παραπάνω, με βάση το τετράπλευρο ΑΒΓΗ, βρίσκουμε ότι και το τετράπλευρο ΖΗΘΒ είναι αρμονικό. 
Συνεχίζουμε, όπως παραπάνω και με βάση το αρμονικό τετράπλευρο ΓΔΕΙ και βρίσκουμε ότι και το τετράπλευρο ΘΙΚΔ είναι αρμονικό. 

Ακόμη, αν συνεχίσουμε όπως ακριβώς παραπάνω, βρίσκουμε ότι και τα τετράπλευρα ΚΑΒΖ, ΒΓΔΘ, ΔΕΖΚ, είναι αρμονικά, οπότε όλα τα τετράπλευρά των (4) και (5), είναι αρμονικά και άρα το δοσμένο δεκάπλευρο είναι αρμονικό.  
3/. Κατά την τρίτη περίπτωση τα πέντε αρμονικά τετράπλευρά του έχουν πχ την διατάξει:     ΚΑΒΖ, ΑΒΓΗ, ΒΓΔΘ, ΔΕΖΚ, ΘΙΚΔ και τότε εργαζόμενοι όπως ακριβώς παραπάνω βρίσκουμε ότι και τα υπόλοιπα πέντε τετράπλευρα του δοσμένου δεκάπλευρου είναι αρμονικά, οπότε και το δεκάπλευρο αυτό θα είναι αρμονικό. 
4/. Κατά την τέταρτη περίπτωση τα πέντε αρμονικά τετράπλευρά του έχουν διατάξει: ΚΑΒΖ, ΑΒΓΗ, ΓΔΕΙ, ΔΕΖΚ, ΗΘΙΓ και τότε εργαζόμενοι όπως ακριβώς παραπάνω, βρίσκουμε ότι και τα υπόλοιπα πέντε τετράπλευρα του δεκάπλευρου είναι αρμονικά, οπότε και το δοσμένο δεκάπλευρο είναι αρμονικό.  
Με όμοιο τρόπο, εργαζόμαστε και για κάθε άλλη διάταξη των δοσμένων πέντε αρμονικών τετράπλευρων.  
(β). Αντίστροφο.

Δηλαδή, αν το δοσμένο δεκάπλευρο είναι αρμονικό, θα αποδείξουμε ότι τότε τούτο θα έχει αρμονικά και τα δέκα τετράπλευρα του. 
δεκάπλευρου είναι, τότε και αυτό είναι αρμονικό.

Τούτο είναι προφανές, γιατί αφού το δοσμένο δεκάπλευρο είναι αρμονικό, σύμφωνα με τον σχετικό ορισμό (συνημμένο μου 192)και τα δέκα τετράπλευρά του θα είναι αρμονικά. 
Συμπέρασμα.
Μετά την παραπάνω Πρόταση Αρμονικών Δεκάπλευρων (Κριτήριο Αρμονικότητας κυρτών εγγεγραμμένων δεκάπλευρων), εξάγεται το συμπέρασμα:    

Κάθε κυρτό δεκάπλευρο εγγεγραμμένο σε κύκλο είναι αρμονικό, αν έχει συντρέχουσες διαγώνιες και πέντε από τα δέκα τετράπλευρά του είναι αρμονικά, εκείνα που από τα πέντε τετράπλευρα αυτά, ανά δύο λαμβανόμενα, δεν έχουν κοινή διαγώνιο..

Συνεπώς, στο εξής μπορούμε να χρησιμοποιούμε για τα Αρμονικά δεκάπλευρα, τον παρακάτω εναλλακτικό Ορισμό:

«Αρμονικό δεκάπλευρο ονομάζεται, κάθε κυρτό εγγράψιμο σε κύκλο δεκάπλευρο, αν έχει συντρέχουσες διαγώνιες και πέντε από τα δέκα τετράπλευρά του είναι αρμονικά, εκείνα που από τα πέντε τετράπλευρα αυτά, ανά δύο λαμβανόμενα, δεν έχουν κοινή διαγώνιο».
                                                                                                                                   Παρατηρήσεις.
(α). Το παραπάνω  Κριτήριο Αρμονικότητας Δεκάπλευρων, είναι πολύ σημαντικό, γιατί μας επιτρέπει να έχουμε έναν απλούστερο ΟΡΙΣΜΟ, από τον αρχικό μας ορισμό, για τα Αρμονικά Δεκάπλευρα αλλά και γιατί βρίσκει πολλές εφαρμογές, όπως θα διαπιστώσουμε στο εξής.

 (β). Την Κατασκευή αυτή έχω καταχωρίσει στην παράγραφο 11(99) του τόμου 11 του βιβλίου μου «Νέα Στοιχεία Γεωμετρίας». Πιστεύω ότι πρόκειται για νέα Πρόταση και ότι πρωτοεμφανίζεται εδώ. 

(γ). Σύμφωνα με τον σχετικό ορισμό (συνημμένο μου 192), το Κριτήριο αυτό αληθεύει και για το Αστεροειδές Δεκάπλευρο ΑΔΗΚΓΖΙΒΕΘΑ.

(ε). Σχετικές είναι και η Προτάσεις 11(57), 11(58), 11(59).

                                                                                        Θεσσαλονίκη  11-12-2012.

                                                                                               Νίκος Κυριαζής.

